b"\n_START_ARTICLE_\nEuropar\xc3\xa5dets parlamentarikerforsamling\n_START_PARAGRAPH_\nEuropar\xc3\xa5dets parlamentarikerforsamling (engelsk Parliamentary Assembly of the Council of Europe (PACE), fransk Assembl\xc3\xa9e parlementaire du Conseil de l'Europe) er en av institusjonene i Europar\xc3\xa5det, og har sete i Strasbourg. Den utgj\xc3\xb8res av representanter valgt av de nasjonale parlamentene i medlemsstatene._NEWLINE_Europar\xc3\xa5dets parlamentariske forsamling kan unders\xc3\xb8ke, anbefale og gi r\xc3\xa5d i konkrete saker. Den parlamentariske forsamlingens anbefalinger innen menneskerettighetsfeltet blir tillagt betydelig vekt i europeiske politikk, s\xc3\xa6rlig siden alle europeiske stater bortsett fra Hviterussland er representert. Europar\xc3\xa5dets parlamentariske forsamling velger bl.a. dommerne ved den Den europeiske menneskerettsdomstolen og Europar\xc3\xa5dets generalsekret\xc3\xa6r.\n_START_SECTION_\nAnklager om korrupsjon\n_START_PARAGRAPH_\nVed gjenvalg av Ilham Alijev som president i Aserbajdsjan i 2013 ble valget av Europar\xc3\xa5dets valgobservat\xc3\xb8rer ansett som \xc2\xabfritt og rettferdig, mens andre organisasjoner som fulgte valget vurderte det som styrt av det sittende regimet. I etterkant av valget har det kommet ut at en rekke av representantene fra Europar\xc3\xa5dets parlamentarikerforsamling har f\xc3\xa5tt dyre gaver og store pengebel\xc3\xb8p fra regimets st\xc3\xb8ttespillere."